Coliziune violentă, între două mașini, pe autostrada A0 Bragadiru-Jilava, în zona localităţii Cornetu, judeţul Ilfov. Trei persoane au fost rănite şi sunt evaluate medical, anunță Poliția Română.
"Centrul Infotrafic din Inspectoratul General al Poliţiei Române informează că pe autostrada A0 Bragadiru-Jilava, la kilometrul 85 (breteaua de acces), în zona localităţii Cornetu, judeţul Ilfov, a avut loc o coliziune în care au fost implicate două autovehicule, soldată cu rănirea uşoară a trei persoane, ce sunt evaluate medical", a transmis, miercuri, 29 mai, Centrul Infotrafic.
Sursa citată a precizat că traficul rutier se desfăşoară îngreunat pe ambele sensuri, prin dirijare de către poliţişti.
Valorile de circulaţie sunt ridicate în zonă.